CELEX: 
Language: et
Date: 2013-11-16 00:00:00
Title: 2013/612/EL: Euroopa Parlamendi otsus, 17. aprill 2013 , Euroopa GNSSi Agentuuri 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa GNSSi Agentuuri 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/329
            
         EUROOPA PARLAMENDI OTSUS,
   17. aprill 2013,
   Euroopa GNSSi Agentuuri 2011. aasta eelarve täitmisele heakskiidu andmise kohta
   (2013/612/EL)
   EUROOPA PARLAMENT,
   
               —
            
            
               võttes arvesse Euroopa GNSSi Agentuuri 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa GNSSi Agentuuri eelarveaasta 2011 raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
            
         
               —
            
            
               võttes arvesse Euroopa Parlamendi ja nõukogu määrust (EL) nr 912/2010, (4) millega luuakse Euroopa GNSSi Agentuur, eriti selle artiklit 14,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0065/2013),
            
         
               1.
            
            
               annab heakskiidu Euroopa GNSSi Agentuuri tegevdirektori tegevusele agentuuri 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa GNSSi Agentuuri direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 208.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 276, 20.10.2010, lk 11.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa GNSSi Agentuuri 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa GNSSi Agentuuri 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa GNSSi Agentuuri eelarveaasta 2011 raamatupidamise aastaaruande kohta koos agentuuri vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
               
            
                  —
               
               
                  võttes arvesse Euroopa Parlamendi ja nõukogu määrust (EL) nr 912/2010, (4) millega luuakse Euroopa GNSSi Agentuur, eriti selle artiklit 14,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0065/2013),
               
            
                  A.
               
               
                  arvestades, et Euroopa GNSSi Agentuur (edaspidi „agentuur”) sai finantsküsimustes sõltumatuks 2006. aastal;
               
            
                  B.
               
               
                  arvestades, et kontrollikoda märkis, et tal ei olnud võimalik võtta seisukohta agentuuri 2007. aasta raamatupidamise aastaaruande kohta;
               
            
                  C.
               
               
                  arvestades, et kontrollikoda tegi mõningaste märkustega kinnitava avalduse agentuuri 2008. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  D.
               
               
                  arvestades, et kontrollikoda märkis, et ta sai piisava kindluse agentuuri 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  E.
               
               
                  arvestades, et kontrollikoda esitas agentuuri 2010. aasta raamatupidamise aastaaruannet käsitlevas aruandes märkustega järeldusotsuse raamatupidamise aastaaruande usaldusväärsuse kohta;
               
            
                  F.
               
               
                  arvestades, et kontrollikoda märkis, et ta sai piisava kindluse agentuuri 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
         Eelarvehaldus ja finantsjuhtimine
      
      
                  1.
               
               
                  märgib, et agentuuri 2011. aasta eelarve oli 38,7 miljonit eurot, mille eraldas liit (8,2 miljonit eurot tegevustoetusena ja 30,5 miljonit eurot rakendusfondina) ja mis on 2010. aastaga võrreldes märkimisväärselt suurenenud (15,9 miljonit eurot);
               
            
                  2.
               
               
                  märgib murega, et kontrollikoja järelduste kohaselt seadsid välisaudiitori järelauditid teadusuuringute ja arenduse kuuenda raamprogrammi raames eelmistel aastatel tehtud toetusmaksete kohta sageli kahtluse alla toetusesaajate esitatud kuludeklaratsioonide õigsuse ning et 2011. aasta lõpul oli vaidlusaluse summa suuruseks 1,7 miljonit eurot, mis moodustas auditeeritud toetuste kogusummast 5 %;
               
            
                  3.
               
               
                  võtab agentuuri andmete põhjal teadmiseks, et agentuuri hallatavad kuuenda raamprogrammi teadusuuringute ja arenduse toetuslepingud pärinevad agentuuri eelkäijalt, ühisettevõttelt Galileo, ning et ühisettevõte Galileo ja Euroopa Kosmoseagentuur olid kehtestanud kuuendale raamprogrammile (FP6) komisjoni eeskirjadest veidi erinevad eeskirjad;
               
            
                  4.
               
               
                  võtab teadmiseks, et FP6 järelauditikontroll lõpetati 2012. aastal ning et audiitorite lõpptulemused näitavad, et auditeeritud valimis kajastati kulusid 455 836,66 euro ehk 1,4 % võrra toetustest suuremana; võtab agentuuri andmete põhjal teadmiseks, et sõltuvalt kokkuleppest Euroopa Komisjoniga plaanib agentuur tagasi nõuda enamiku summadest, mida välisaudiitorid pidasid ebakorrektseks, ning nõuab tungivalt, et agentuur teavitaks eelarve täitmisele heakskiidu andmise eest vastutavat institutsiooni sellest, kas tal õnnestub vaidlusalused summad tagasi nõuda;
               
            
                  5.
               
               
                  peab kahetsusväärseks, et kontrollikoja aruande kohaselt tegi agentuur 2011. aastal teadusuuringute ja arenduse seitsmenda raamprogrammi raames toetusmakseid kogusummas 5,8 miljonit eurot, kuid et ehkki agentuur tegi põhjendatuse kontrolle, ei nõudnud ta toetusesaajatelt (era- ja avaliku sektori teadusasutused) deklareeritud kulude kontrollimisel tavaliselt täiendavate dokumentide esitamist, mis vähendaks rahastamiskõlbmatute kulude riski;
               
            
                  6.
               
               
                  võtab agentuuri andmete põhjal teadmiseks, et selle kuluanalüüs tugineb projekti ettepanekule, projekti ajal tehtud töödele (kvartaliaruanded), lõplikele tulemustele ja tehtud kulutustele ning et ettepanekutes on üksikasjalik tööplaan koos mitmesuguste projekti eesmärkide saavutamiseks vajaliku tegevusega; märgib, et toetusesaajad koostavad tööplaani rakendamiseks vajalike ressursside alusel projekti eelarve ning et ettepanekuid hindavad ja toetusi annavad eksperdid komisjoni hoones; võtab teadmiseks agentuuri kavatsuse rakendada tulevikus kontrollisüsteeme, mis võimaldavad projektikulusid tulemuslikult tõendada; kutsub ametit üles teavitama eelarve täitmisele heakskiidu andmise eest vastutavat institutsiooni sellel eesmärgil võetud meetmetest;
               
            
                  7.
               
               
                  juhib agentuuri tähelepanu kontrollikoja järeldusele, et 2011. aastal tehti 4,8 miljoni euro väärtuses makseid (22 % aasta jooksul makstud summadest) pärast finantsmääruses sätestatud tähtaegu;
               
            
                  8.
               
               
                  võtab teadmiseks, et agentuuri andmeil täitis agentuur 2011. aastal 1 195 maksenõuet, millest 140 (11,72 %) täideti mõningase viivitusega, ning et auditi tulemusi mõjutasid suurel määral mõned väga erilaadsed suuremahulised tehingud, nt kasutamata vahendite ülekanded liidule ja väga keerukad toetuslepingute maksed, ning et lisaks võib agentuuri väiksuse tõttu tekkida puhkuste perioodil ka makseviivitusi, sest mõnel korraldusliku tegevuse ja halduse võtmeisikul puuduvad asendajad; võtab teadmiseks, et 2012. aasta aprillist võttis agentuur kasutusele parandatud finantsprotsessid, et muuta makseviivitused minimaalseks, ning kutsub agentuuri üles teavitama eelarve täitmisele heakskiidu andmise eest vastutavat institutsiooni sellest, kas see tõi kaasa oodatud tulemused;
               
            
                  9.
               
               
                  väljendab heameelt kontrollikoja tähelepaneku üle, et agentuuri 2010. aasta raamatupidamise aastaaruande usaldusväärsuse kohta märkusega arvamuse esitamise põhjus, Galileo satelliidiprogrammiga seotud materiaalse põhivara ebakorrektne kajastamine arvepidamises, on kõrvaldatud; märgib, et kontrollikoda sai kinnituse, et kõnealune vara on nüüd komisjoni kontrolli all ega kuulu kajastamisele agentuuri raamatupidamises; märgib, et kontrollikoda leidis seetõttu, et neil põhjustel ei ole märkusega arvamuse esitamiseks enam alust;
               
            
         Töölevõtmine
      
      
                  10.
               
               
                  märgib kontrollikoja järeldustele tuginedes, et töölevõtmismenetluste läbipaistvus on ohustatud, kuna auditeeritud personalivaliku menetluste puhul ei olnud paika pandud ei kirjalikele testidele ja intervjuudele pääsemise ega reservnimekirja kandmise lävendid; on seisukohal, et personalieeskirjade teatavad sätted võivad tekitada märkimisväärse halduskoormuse; palub seetõttu komisjonil lubada ametitel kohaldada personalieeskirjade artikli 110 puhul teatavat lihtsamat korda;
               
            
                  11.
               
               
                  võtab agentuuri andmete põhjal teadmiseks, et agentuur vaatas valikumenetluse üle ja et alates 2012. aastast määrab eelvalikukomisjon lävendi punktisummad vaba töökoha teate kavandamise etapis ning et lävendid avaldatakse vaba töökoha teates; märgib, et valikukomisjoni eksperdid koostavad küsimused ja kirjalikud testid koos vaba töökoha teatega enne, kui valikukomisjoni liikmed saavad kandideerimisavaldustele juurdepääsu;
               
            
                  12.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (6) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 208.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 276, 20.10.2010, lk 11.
      
         (5)  EÜT L 357, 31.12.2002, lk 72.
      
         (6)  Vastuvõetud tekstid, P7_TA(2013)0134 (vt Euroopa Liidu Teataja lk 374).